
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 833 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση υπερωριακής εργασίας πέντε (5) υπαλλή¬ 
λων που έχουν διατεθεί στο Γραφείο της Γενικής 
Γραμματέως Έρευνας και Τεχνολογίας του Υπουρ¬ 
γείου Παιδείας, Έρευνας και Θρησκευμάτων. 

2 

Χορήγηση απογευματινής υπερωριακής απασχό¬ 
λησης για το α' εξάμηνο του 2018 σε υπάλληλο. 

3 

Έγκριση δομής, λειτουργίας και αρμοδιοτήτων της 
Μονάδας Διασφάλισης Ποιότητας (ΜΟ.ΔΙ.Π.) του 
Χαροκοπείου Πανεπιστημίου και του Εσωτερικού 
Συστήματος Διασφάλισης Ποιότητας (Ε.Σ.Δ.Π.). 

4 

Αποζημίωση υπερωριακής απασχόλησης, καθώς 
και νυχτερινής εργασίμων ημερών και ημερήσιας 
ή νυχτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Νοσοκομείου 
ΓΕΝΙΚΟ ΝΟΣΟΚΟΜΕΙΟ ΖΑΚΥΝΘΟΥ «ΑΓΙΟΣ ΔΙΟ¬ 
ΝΥΣΙΟΣ», μόνιμων και ιδιωτικού δικαίου, για το 
έτος 2018. 

5 

Αποζημίωση εφημεριών επιστημονικού προσωπι¬ 
κού του Νοσοκομείου ΓΕΝΙΚΟ ΝΟΣΟΚΟΜΕΙΟ ΖΑ¬ 
ΚΥΝΘΟΥ «ΑΓΙΟΣ ΔΙΟΝΥΣΙΟΣ», για το έτος 2018. 


ΑΠΟΦΑΣΕΙΣ 

Αριθμ. 29214 _ (1) 

Έγκριση υπερωριακής εργασίας πέντε (5) υπαλλή¬ 
λων που έχουν διατεθεί στο Γραφείο της Γενικής 
Γραμματέως Έρευνας και Τεχνολογίας του Υπουρ¬ 
γείου Παιδείας, Έρευνας και Θρησκευμάτων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α)Του άρθρου 20 του ν. 4354/2015 (ΦΕΚ 176/Α') «Δια¬ 
χείριση των μη εξυπηρετούμενων δανείων, μισθολογικές 


ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως ισχύει. 

β)Του ν. 4270/14 (ΦΕΚ 143/Α') «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 
όπως τροποποιήθηκε και ισχύει. 

γ)Του π.δ. 114/14 «Οργανισμός Υπουργείου Παιδείας 
και Θρησκευμάτων» (ΦΕΚ 181 /Α'), όπως τροποποιήθηκε 
και ισχύει. 

δ) Του άρθρου 90 του π.δ. 63/2005 «Κωδικοποίηση 
της νομοθεσίας για τη Κυβέρνηση και τα Κυβερνητικά 
Όργανα» (Φ.Ε.Κ 98 /Α'). 

ε) Του π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού (ΦΕΚ 114/Α'). 

στ) Του π.δ. 125/2016 (ΦΕΚ 210/τ.Α'/05-11-2016) «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

2. Την εγκύκλιο του Γ.Λ.Κ. με αριθμ. 2/31029/6-5-2016 
(ΑΔΑ: ΩΛ9ΣΗ-0ΝΜ) «Παροχή οδηγιών για την εφαρμογή 
των διατάξεων του Κεφαλ. Β'του ν. 4354/2015 (ΦΕΚ 176/Α>. 

3. Τη με αρ. πρωτ. 221711 /Γ2/27/12/2016 απόφαση 
του Πρωθυπουργού και του Υπουργού Παιδείας, Έρευ¬ 
νας και Θρησκευμάτων με θέμα: «Αποδοχή παραίτησης 
Γενικού Γραμματέα της Γενικής Γραμματείας Έρευνας και 
Τεχνολογίας του Υπουργείου Παιδείας, Έρευνας και Θρη¬ 
σκευμάτων και διορισμός Γενικού Γραμματέα Έρευνας 
και Τεχνολογίας του Υπουργείου Παιδείας, Έρευνας και 
Θρησκευμάτων» (ΦΕΚ 731/ΥΘΔΔ/30.12.2016). 

4. Τη με Αριθμ. 90534/Α1/09-06-2015 απόφαση του 
Υπουργού και του Αναπληρωτή Υπουργού Πολιτισμού, 
Παιδείας και Θρησκευμάτων, η οποία αφορά τη Μεταβί¬ 
βαση δικαιώματος υπογραφής «Με εντολή Υπουργού» 
και «Αναπληρωτή Υπουργού» στο Θεματικό Γενικό 
Γραμματέα Έρευνας και Τεχνολογίας του Υπουργείου 
Πολιτισμού, Παιδείας και Θρησκευμάτων και στους 
Προϊσταμένους Διευθύνσεων καιΤμημάτων της Γενικής 
Γραμματείας Έρευνας και Τεχνολογίας ΥΠΟΠΑΙΘ (ΦΕΚ 
1132/Β/12-06-2015). 

5. Τη με αρ. πρωτ. 13866/27-1-2017 απόφαση του Γε¬ 
νικού Γραμματέα Παιδείας και Θρησκευμάτων, σύμφωνα 
με την οποία διατέθηκαν δύο (2) υπάλληλοι της ΓΓΕΤ και 
τρεις (3) υπάλληλοι αποσπασμένοι στη ΓΓΕΤ, στο Γραφείο 
της Γενικής Γραμματέως Έρευνας και Τεχνολογίας του 
Υπουργείου Παιδείας, Έρευνας και Θρησκευμάτων. 

6. Το με αρ. πρωτ. 547(Γ.Γ.)12/12/2017 Υπηρεσιακό Ση¬ 
μείωμα της Γενικής Γραμματέως Έρευνας και Τεχνολογίας. 

7. Την ανάγκη για υπερωριακή εργασία στο γραφείο 
της Γενικής Γραμματέως Έρευνας και Τεχνολογίας του 
Υπουργείου Παιδείας, Έρευνας και Θρησκευμάτων. 

8. Την αριθμ. πρωτ. 10380/22.1.2018 (ΑΔΑ: 6Η7Θ4653ΠΣ- 
Ξ6Λ) απόφαση δέσμευσης πίστωσης της Γενικής Διεύ¬ 
θυνσης Οικονομικών Υπηρεσιών του Υπουργείου Παι¬ 
δείας, Έρευνας και Θρησκευμάτων. 

9. Το γεγονός ότι από την παρούσα απόφαση προκα- 
λείται ετήσια δαπάνη ποσού 8200,00 ΕΥΡΩ, σε βάρος 
του ειδικού φορέα 19/710, ΚΑΕ 0511 στον οποίο έχουν 
εγγράφει οι απαιτούμενες πιστώσεις. 

10. Τη με αρ. πρωτ. Φ1/Α/131/21721/Β1/08-02-2018 
εισήγηση του άρθρου 24 του ν. 4270/2014 (ΦΕΚ 143/Α') 
του Προϊσταμένου της Γενικής Διεύθυνσης Οικονομικών 
Υπηρεσιών του Υπουργείου Παιδείας, Έρευνας και Θρη¬ 
σκευμάτων, αποφασίζουμε: 

1. Εγκρίνουμε την υπερωριακή εργασία δύο (2) υπαλ¬ 
λήλων της ΓΓΕΤ και τριών (3) υπαλλήλων αποσπασμένων 
στη ΓΓΕΤ, που έχουν διατεθεί στο Γραφείο της Γενικής 
Γραμματέως Έρευνας και Τεχνολογίας του Υπουργείου 
Παιδείας, Έρευνας και Θρησκευμάτων μέχρι 22ης ώρας, 
από τη δημοσίευση της παρούσης στην Εφημερίδα της 
Κυβερνήσεως έως 31-12-2018 και μέχρι εκατόν είκοσι 
(120) ώρες το ανώτερο ανά υπάλληλο το εξάμηνο. Οι ανω¬ 
τέρω υπάλληλοι δεν κατέχουν οργανικές θέσεις στο Γρα¬ 
φείο της Γενικής Γραμματέως Έρευνας και Τεχνολογίας. 

2. Η δαπάνη θα βαρύνει τον προϋπολογισμό εξόδων 
οικονομικού έτους 2018 της ΓΓΕΤ (ειδικός φορέας 19/710) 
και μέσα στα πλαίσια των εγκεκριμένων πιστώσεων. 

3. Με πράξη της Γενικής Γραμματέως Έρευνας και Τε¬ 
χνολογίας στο τέλος κάθε μήνα θα βεβαιώνεται η πραγ¬ 
ματοποίηση των ωρών της υπερωριακής εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2018 

Με εντολή Αναπληρωτή Υπουργού 

Η Γενική Γραμματέας Έρευνας και Τεχνολογίας 


( 2 ) 

Χορήγηση απογευματινής υπερωριακής απασχό¬ 
λησης για το α' εξάμηνο του 2018 σε υπάλληλο. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Έχοντας υπόψη: 

1. Τον ν. 4310/2014 «Έρευνα, Τεχνολογική Ανάπτυξη 
και Καινοτομία και άλλες διατάξεις» όπως τροποποιή¬ 
θηκε και ισχύει με τον ν.4386/2016 «Ρυθμίσεις για την 
έρευνα και άλλες διατάξεις». 

2. Τον ν.4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωσηςτης Οδηγίας 2011 /85/ 
ΕΕ) - δημόσιο λογιστικό» για τον έλεγχο των δαπανών 
βάσει του Προϋπολογισμού του ΙΤΕ. 

3. Το π.δ. 432/1987 «Σύσταση νομικού προσώπου ιδι¬ 
ωτικού δικαίου με την επωνυμία «ΙΔΡΥΜΑΤΕΧΝΟΛΟΓΙΑΣ 
ΚΑΙ ΕΡΕΥΝΑΣ». 

4. Τον Εσωτερικό Κανονισμό του ΙΤΕ (ΦΕΚ Β' 1584/ 
31.07.2009) όπως τροποποιήθηκε και ισχύει (ΦΕΚ Β' 
2193/31.12.2010). 

5. Τις διατάξεις του π.δ. 80/2016 περί αναλήψεως υπο¬ 
χρεώσεων από τους Διατάκτες. 

6. Την υπ' αριθ. 190508/2016 απόφαση του Υπουρ¬ 
γού και Αναπληρωτή Υπουργού Παιδείας Έρευνας και 
Θρησκευμάτων για τον «α) Διορισμό Ν. Ταβερναράκη 
στη θέση του Διευθυντή της Κεντρικής Διεύθυνσης του 
ΙδρύματοςΤεχνολογίας και Έρευνας (ΙΤΕ), β) Ορισμό αυ¬ 
τού ως Προέδρου του Διοικητικού Συμβουλίου του εν 
λόγω φορέα,...» (ΦΕΚ 611 /ΥΟΔΔ/11.11.2016). 

7. Την υπ'αριθ. 133654/2017 απόφαση του Υπουρ¬ 
γού και Αναπληρωτή Υπουργού Παιδείας Έρευνας και 
Θρησκευμάτων για «.. ,γ) Ανασυγκρότηση του ΔΣ του 
εν λόγω φορέα» (ΦΕΚ 396/ΥΟΔΔ/16.8.2017). 

8. Το ν. 4354/2015, άρθρο 20. 

9. Την υπ' αριθμ. 365/27-6/16.12.2017 απόφαση του 
ΔΣ του ΙΤΕ, αποφασίζει: 

Την χορήγηση 120 ωρών απογευματινής υπερωριακής 
απασχόλησης για το α' εξάμηνο του 2018 σε υπάλληλο 
του ΙΕΧΜΗ/ΙΤΕ, κατηγορίαςΤεχνικός (ΔΕ), για την κάλυψη 
απολύτως επειγουσών υπηρεσιακών αναγκών. 

Η συνολική δαπάνη που προκαλείται από την ανωτέ¬ 
ρω υπερωριακή απασχόληση ανέρχεται στο ποσό των 
684,90 ευρώ (συμπεριλαμβανομένων και των εργοδοτι- 
κών εισφορών). Το ΔΣ/ΙΤΕ δέσμευσε τα απαραίτητα προς 
τούτο κονδύλια εις βάρος των οποίων θα καταβληθεί η 
σχετική δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2018 


Μ. ΚΥΠΡΙΑΝΙΔΟΥ 


Ο Πρόεδρος ΔΣ/ΙΤΕ 
ΝΕΚΤΑΡΙΟΣ ΤΑΒΕΡΝΑΡΑΚΗΣ 




Τεύχος Β' 833/09.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 71954 _ (3) 

Έγκριση δομής, λειτουργίας και αρμοδιοτήτων 
της Μονάδας Διασφάλισης Ποιότητας (ΜΟ.ΔΙ.Π.) 
του Χαροκοπείου Πανεπιστημίου και του Εσω¬ 
τερικού Συστήματος Διασφάλισης Ποιότητας 
(Ε.Σ.Δ.Π.). 

Η ΣΥΓΚΛΗΤΟΣ 

ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 
(ΑΡ. ΣΥΝ. 324/21.2.2018) 

Έχοντας υπόψη: 

1. Τις διατάξεις των άρθρων 14,28,29,64,66,71,72 και 
80, παρ. 22 (α) και (γ) του ν.4009/2011 «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανωτάτων εκπαιδευτικών ιδρυμάτων», (ΦΕΚ195/ 
6-9-2011 τ.Α') όπως έχουν τροποποιηθεί και ισχύουν. 

2. Τις διατάξεις των άρθρων 7,8,83 παρ. 5, και 84 παρ. 
1,8 και 13 του ν. 4485/2017, «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 
άλλες διατάξεις», (ΦΕΚ 114/4-8-2017 τ.Α'). 

3. Την υπ'αριθμ. 4317/Ζ1 /14.01.2016 (ΑΔΑ: 78994653ΠΣ- 
ΖΣΨ) διαπιστωτική πράξη της Αναπληρώτριας Υπουργού 
Παιδείας, Έρευνας και Θρησκευμάτων περί διορισμού 
της Μαρίας Νικολάίδη, Καθηγήτριας του Τμήματος 
Πληροφορικής και Τηλεματικής της Σχολής Ψηφιακής 
Τεχνολογίας, ως Πρύτανη του Χαροκοπείου Πανεπιστη¬ 
μίου, με πλήρη θητεία, από την έκδοση της ανωτέρω 
διαπιστωτικής πράξης. 

4. Την υπ'αριθμ. 59625/27.01.2016 απόφαση του Συμ¬ 
βουλίου του Χαροκοπείου Πανεπιστημίου που αφορά 
στην έγκριση της με αριθμ. 59530/26.01.2016 απόφασης 
Πρύτανη περί ορισμού Αναπληρωτών Πρύτανη, μεταβί¬ 
βασης αρμοδιοτήτων σε αυτούς και καθορισμού της σει¬ 
ράς αναπλήρωσης Πρύτανη (Φ.Ε.Κ. 359/17.2.2016,τ.Β'). 

5. Την υπ'αριθμ. 272/24.03.2016 Απόφαση της Συγκλή¬ 
του του Χαροκοπείου Πανεπιστημίου με θέμα «Ανασυ¬ 
γκρότηση ΜΟΔΙΠ Χαροκοπείου Πανεπιστημίου». 

6. Την απόφαση της 2ης/2018 Συνεδρίασης της Μονά¬ 
δας Διασφάλισης Ποιότητας (ΜΟ.ΔΙ.Π.) του Χαροκοπείου 
Πανεπιστημίου, της 13/2/2018. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Χαροκοπείου Πανεπιστημίου, ούτε 
σε βάρος του κρατικού προϋπολογισμού, αποφασίζου¬ 
με και εγκρίνουμε το Εσωτερικό Σύστημα Διασφάλισης 
Ποιότητας (Ε.Σ.Δ.Π.) και τη Μονάδα Διασφάλισης Ποιό¬ 
τητας (ΜΟ.ΔΙ.Π.) του Χαροκοπείου Πανεπιστημίου: Δομή, 
λειτουργία και αρμοδιότητες, ως ακολούθως: 

ΚΕΦΑΛΑΙΟ Α' 

Οργάνωση και Λειτουργία της ΜΟ.ΔΙ.Π. του Χαροκο¬ 
πείου Πανεπιστημίου. 

Άρθρο 1 

Συγκρότηση και αρμοδιότητες της Μονάδας Διασφά¬ 
λισης Ποιότητας (ΜΟ.ΔΙ.Π.). 

Συγκρότηση της Μονάδας Διασφάλισης Ποιότητας 
(ΜΟ.ΔΙ.Π.). 

Η Μονάδα Διασφάλισης Ποιότητας αποτελεί το κε¬ 
ντρικό συντονιστικό όργανο όλων των διαδικασιών δι¬ 


ασφάλισης ποιότητας και αξιολόγησης του Ιδρύματος, 
βάσει του άρθρου 14 του ν.4009/2011. Η ΜΟ.ΔΙ.Π. του 
Χαροκοπείου Πανεπιστημίου συγκροτείται με απόφαση 
της Συγκλήτου σύμφωνα με τις διατάξεις των άρθρων 
14 του ν.4009/2011 και 83 παρ. 5 του ν. 4485/2017 όπως 
αυτές ισχύουν και αποτελείται από: 

α) τον Πρύτανη ή έναν από τους Αναπληρωτές του, 
ως πρόεδρο, 
β) πέντε (5) Καθηγητές 

γ) έναν εκπρόσωπο κάθε κατηγορίας προσωπικού 
που προβλέπεται στα άρθρα 28 και 29 του ν. 4009/2011, 
όπωςτροποποιήθηκαν και ισχύουν με δικαίωμα ψήφου, 
όταν συζητούνται θέματα της αντίστοιχης κατηγορίας 
προσωπικού. 

δ) έναν εκπρόσωπο των προπτυχιακών φοιτητών και 
έναν εκπρόσωπο των μεταπτυχιακών φοιτητών και υπο¬ 
ψήφιων διδακτόρων, εφόσον υπάρχουν, ως μέλη, όπως 
ειδικότερα καθορίζεται στον Οργανισμό. 

Η θητεία των μελών της ΜΟ.ΔΙ.Π. είναι τετραετής. Οι 
εκπρόσωποι των προπτυχιακών φοιτητών και των μετα¬ 
πτυχιακών φοιτητών ορίζονται για ετήσια θητεία. 

Οι αρμοδιότητες της Μονάδας Διασφάλισης Ποιότητας 
του Χαροκοπείου Πανεπιστημίου, όπως αυτές αναφέρο- 
νται στο άρθρο 14 του ν. 4009/2011, είναι οι ακόλουθες: 

α) Η ανάπτυξη συγκεκριμένης πολιτικής, στρατηγικής 
και των απαραίτητων διαδικασιών για τη συνεχή βελτί¬ 
ωση της ποιότητας του έργου και των υπηρεσιών του 
Ιδρύματος, που αποτελεί το εσωτερικό σύστημα δια¬ 
σφάλισης της ποιότητας του Ιδρύματος. 

β) Η οργάνωση, λειτουργία και συνεχής βελτίωση του 
εσωτερικού συστήματος διασφάλισης της ποιότητας του 
Ιδρύματος. 

γ) Ο συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του Ιδρύματος. 

δ) Η υποστή ριξη των διαδικασιών εξωτερικής αξιολό¬ 
γησης και πιστοποίησης των προγραμμάτων σπουδών 
και του εσωτερικού συστήματος διασφάλισης της ποι¬ 
ότητας του Ιδρύματος, στο πλαίσιο των αρχών, κατευ¬ 
θύνσεων και οδηγιών της ΑΔΙΠ. 

ε) Η ανάπτυξη πληροφοριακού συστήματος διαχεί¬ 
ρισης των δεδομένων της αξιολόγησης σε συνεργασία 
με την ΑΔΙΠ. 

στ) Η συστηματική παρακολούθηση και δημοσιοποίη¬ 
ση στον ιστότοπο του ιδρύματος των σχετικών με την αξι¬ 
ολόγηση του διαδικασιών και των αποτελεσμάτων τους. 

Ειδικότερα, εκτός από τις ως άνω αναφερόμενες γενι¬ 
κές αρμοδιότητες, ευθύνη της ΜΟ.ΔΙ.Π. είναι η υλοποί¬ 
ηση και των ακόλουθων: 

α) Η συστηματική αναθεώρηση/επικαιροποίηση του 
εγχειριδίου ποιότητας του Εσωτερικού Συστήματος Δι¬ 
ασφάλισης Ποιότητας (Ε.Σ.Δ.Π.) του Ιδρύματος. 

β) Η εποπτεία της εφαρμογής του Εσωτερικού Συστή¬ 
ματος Διασφάλισης Ποιότητας (Ε.Σ.Δ.Π.) και ο περιοδικός 
έλεγχος της λειτουργίας του στα πεδία εφαρμογής του. 

γ) Η σύνταξη και υποβολή στα αρμόδια όργανα της Δι¬ 
οίκησης της έκθεσης εσωτερικής αξιολόγησης του Εσω¬ 
τερικού Συστήματος Διασφάλισης Ποιότητας (Ε.Σ.Δ.Π.) 
με σκοπό τον εντοπισμό ενδεχόμενων αποκλίσεων και 
συστάσεων προς βελτίωση. 

δ) Η ευθύνη για την τήρηση των διαδικασιών ελέγχου 
των κριτηρίων σχετικά με τον σχεδίασμά, την έγκριση 
και την αναθεώρηση των προγραμμάτων σπουδών με 
σκοπό τη διασφάλιση και τη συνεχή βελτίωση της ποι¬ 
ότητάς τους. 

ε) Η συλλογή, παρακολούθηση και ανάλυση δεδομέ¬ 
νων ποιότητας, όπου αυτό κρίνεται σκόπιμο, τόσο από 
το Ολοκληρωμένο Πληροφοριακό Εθνικό Σύστημα Ποι¬ 
ότητας (ΟΠΕΣΠ) της ΑΔΙΠ όσο και από το Πληροφοριακό 
Σύστημα της ΜΟ.ΔΙ.Π. και ιδίως δεδομένων σχετικά με 
τα προγράμματα σπουδών, το διδακτικό και ερευνητικό 
έργο και τη διοικητική λειτουργία του Ιδρύματος. 

στ) Η στατιστική ανάλυση και απεικόνιση δεδομένων 
ποιότητας και των αποτελεσμάτων αξιολόγησης, ως ση¬ 
μαντικά εργαλεία για λήψη αποφάσεων για κάθε επίπεδο 
λειτουργίας του Ιδρύματος. 

ζ) Η αξιολόγηση της ποιότητας των προσφερόμενων 
προγραμμάτων σπουδών, των λοιπών παρεχόμενων 
υπηρεσιών, ιδίως της Δομής Απασχόλησης και Σταδι¬ 
οδρομίας (ΔΑΣΤΑ), του Κέντρου Επιμόρφωσης και Δια 
Βίου Μάθησης (Κ.Ε.ΔΙ.ΒΙ.Μ.) και των εργαστηρίων. 

η) Η ευθύνη για συστηματική παρακολούθηση της 
επικαιροποίησης των ιστοσελίδων των Τμημάτων, των 
Σχολών, της ΜΟ.ΔΙ.Π. και του Ιδρύματος, με σκοπό την 
έγκυρη και επαρκή παροχή και διάχυση δημόσιας πλη¬ 
ροφόρησης αναφορικά με τις εκπαιδευτικές δραστηρι¬ 
ότητες, τη λειτουργία των προγραμμάτων σπουδών και 
τη γενικότερη δραστηριότητα του Ιδρύματος. 

Θ) Η διαβίβαση των τελικών εκθέσεων εξωτερικής 
αξιολόγησης, πιστοποίησης/ επαναπιστοποίησης των 
προγραμμάτων σπουδών στις ακαδημαϊκές μονάδες. 

ι) Η αποδελτίωση των πάσης φύσεως εκθέσεων για 
την επισήμανση των αδυναμιών με σκοπό την διαμόρ¬ 
φωση προτάσεων προς τα αρμόδια όργανα σχετικά με 
την ενίσχυση περιοχών οι οποίες χρήζουν βελτίωσης. 

ια) Η μέριμνα για τη διασύνδεση-διαλειτουργικότητα 
του πληροφοριακού συστήματος της ΜΟ.ΔΙ.Π. και της 
ΑΔΙΠ με τα υφιστάμενα πληροφοριακά συστήματα του 
Ιδρύματος και η συνεχής ανάπτυξη του πληροφοριακού 
συστήματος της ΜΟ.ΔΙ.Π., όποτε αυτό κρίνεται σκόπιμο. 

ιβ) Η ενημέρωση της Διοίκησης του Ιδρύματος σχετικά 
με διεθνείς τάσεις και καλές πρακτικές αναφορικά με τη 
διασφάλιση ποιότητας στην τριτοβάθμια εκπαίδευση. 

ιγ) Η οργάνωση και διεξαγωγή ενημερωτικών συνα¬ 
ντήσεων, ημερίδων, συνεδρίων και λοιπών εκδηλώσεων 
για θέματα που άπτονται των αρμοδιοτήτων της ΜΟ.ΔΙ.Π. 

ιδ) Η συγκρότηση συμβουλευτικών επιτροπών για την 
υποβοήθηση των αναγκών της ΜΟ.ΔΙ.Π. 

ιε) Η διεξαγωγή ερευνών/μελετών αναφορικά με την 
ποιότητα του διδακτικού, του ερευνητικού και του διοι¬ 
κητικού έργου του Ιδρύματος. 

ιζ) Η συνεργασία και η επικοινωνία με την ΑΔΙΠ κα¬ 
θώς και με τα υπόλοιπα μέρη τα οποία εμπλέκονται στην 


εφαρμογή και υλοποίηση του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος. 

ιστ) Ο εντοπισμός και η προβολή βέλτιστων πρακτικών 
του Ιδρύματος στους τομείς της δραστηριότητάς του. 

ιη) Η εξέταση των αποτελεσμάτων της εσωτερικής 
αξιολόγησης των προγραμμάτων σπουδών, η έκδοση 
συστάσεων σχετικά με ενδεχόμενα σφάλματα, παρα¬ 
λείψεις και άλλες ενδεικνυόμενες ενέργειες καθώς και 
η διαβίβαση τους στην αντίστοιχη ακαδημαϊκή μονάδα 
του Ιδρύματος. 

ιθ) Η σύνταξη εκθέσεων αναφορικά με τις αρμοδιό¬ 
τητες της ΜΟ.ΔΙ.Π. και η υποβολή τους στη Διοίκηση 
του Ιδρύματος. 

κ) Η μέριμνα για συλλογή, επεξεργασία, ανάλυση και 
παροχή δεδομένων του Χαροκοπείου Πανεπιστημίου 
στις διεθνείς βάσεις δεδομένων και τις διεθνείς λίστες κα¬ 
τάταξης των Ιδρυμάτων Ανώτατης Εκπαίδευσης, καθώς 
και η σύνταξη προτάσεων - εισηγήσεων επί του θέματος. 

κα) Η τήρηση φυσικού και ηλεκτρονικού αρχείου, κα¬ 
θώς και των λοιπών αρμοδιοτήτων, όπως αυτές προβλέ- 
πονται από τη νομοθεσία, τον Οργανισμό, τον Εσωτερικό 
Κανονισμό του Ιδρύματος ή ανατίθενται από τα αρμόδια 
όργανα της Διοίκησης του Ιδρύματος στη ΜΟ.ΔΙ.Π. 

Άρθρο 2 

Λειτουργία και πόροι της Μονάδας Διασφάλισης Ποι¬ 
ότητας (ΜΟ.ΔΙ.Π.)- Γραφείο ΜΟ.ΔΙ.Π. 

Η Μονάδα Διασφάλισης Ποιότητας (ΜΟ.ΔΙ.Π.) του 
Χαροκοπείου Πανεπιστημίου συνεδριάζει μετά από 
πρόσκληση του Προέδρου της τουλάχιστον μια φορά 
ανά τρίμηνο κατά την διάρκεια του ακαδημαϊκού έτους, 
καθώς και εκτάκτως όταν κρίνεται σκόπιμο. Οι συνεδρι¬ 
άσεις της ΜΟ.ΔΙ.Π. διέπονται από τις διατάξεις σχετικά 
με τη λειτουργία των συλλογικών οργάνων, όπως αυτές 
αναφέρονται στο Ν.2690/1999 όπως τροποποιήθηκε 
και ισχύει, όσο και από τον Εσωτερικό Κανονισμό του 
Ιδρύματος. 

Η διοικητική υποστήριξη της Μονάδας Διασφάλι¬ 
σης Ποιότητας (ΜΟ.ΔΙ.Π.) παρέχεται από το γραφείο 
της ΜΟ.ΔΙ.Π., το οποίο αναφέρεται στον Πρόεδρο της 
ΜΟ.ΔΙ.Π. Το γραφείο της ΜΟ.ΔΙ.Π. στελεχώνεται από 
διοικητικούς υπαλλήλους ή εξωτερικούς συνεργάτες, 
τα προσόντα των οποίων προβλέπονται στον Οργανι¬ 
σμό του Ιδρύματος και καθορίζονται από τα αρμόδια 
όργανα της Διοίκησης. Στις αρμοδιότητες του γραφείου 
της ΜΟ.ΔΙ.Π. εντάσσονται η διοικητική υποστήριξη της 
Μονάδας, η μέριμνα για την εκτέλεση των αποφάσεων 
της, και η εν γένει συνδρομή της επί των ως άνω γενικών 
και ειδικότερων αναφερόμενων αρμοδιοτήτων της. 

Η χρηματοδότηση της Μονάδας Διασφάλισης Ποιό¬ 
τητας (ΜΟ.ΔΙ.Π.) του Χαροκοπείου Πανεπιστημίου πα¬ 
ρέχεται μέσω ιδίων πόρων του Ιδρύματος και εθνικών, 
ευρωπαϊκών ή διεθνών προγραμμάτων. Η Διοίκηση του 
Χαροκοπείου Πανεπιστημίου μεριμνά για την παροχή 
των αναγκαίων υποδομών και πόρων προκειμένου να 
επιτυγχάνεται η εύρυθμη λειτουργία του Εσωτερικού 
Συστήματος Διασφάλισης Ποιότητας (Ε.Σ.Δ.Π.) καθώς και 

η απρόσκοπτη εφαρμογή και υλοποίηση της Πολιτικής 
Διασφάλισης Ποιότητας του Ιδρύματος. 

ΚΕΦΑΛΑΙΟ Β' 

Εσωτερικό Σύστημα Διασφάλισης Ποιότητας του Χα- 
ροκοπείου Πανεπιστημίου 

Άρθρο 3 

Σκοπός και πεδίο εφαρμογής του Εσωτερικού Συστή¬ 
ματος Διασφάλισης Ποιότητας (Ε.Σ.Δ.Π.) 

Σκοπός του Εσωτερικού Συστήματος Διασφάλισης 
Ποιότητας (Ε.Σ.Δ.Π.), είναι η επίτευξη υψηλής ποιότητας 
στη λειτουργία του Ιδρύματος και η συνεχής βελτίωση 
του εκπαιδευτικού και ερευνητικού του έργου, καθώς και 
η αποτελεσματική λειτουργία και απόδοση των υπηρεσι¬ 
ών του, σύμφωνα με τις διεθνείς πρακτικές, ιδίως εκείνες 
του Ευρωπαϊκού Χώρου Ανώτατης Εκπαίδευσης, και τις 
αρχές και κατευθύνσεις της ΑΔΙΠ. 

Το πεδίο εφαρμογής του Εσωτερικού Συστήματος 
Διασφάλισης Ποιότητας (Ε.Σ.Δ.Π.) είναι η εφαρμογή της 
διασφάλισης ποιότητας στις ακαδημαϊκές μονάδες, στις 
διοικητικές υπηρεσίες και στο ανθρώπινο δυναμικό του 
Ιδρύματος. Ειδικότερα σε αυτό περιλαμβάνεται η ακα¬ 
δημαϊκή πιστοποίηση των Προγραμμάτων Σπουδών του 
Ιδρύματος και η πιστοποίηση του Εσωτερικού Συστήμα¬ 
τος Διασφάλισης Ποιότητας (Ε.Σ.Δ.Π.). 

Άρθρο 4 

Δομή του Εσωτερικού Συστήματος Διασφάλισης Ποι¬ 
ότητας (Ε.Σ.Δ.Π.). 

Η δομή του Εσωτερικού Συστήματος Διασφάλισης Ποι¬ 
ότητας (Ε.Σ.Δ.Π.) περιλαμβάνει διεργασίες, διαδικασίες 
και οδηγίες εργασίας οι οποίες συνδέονται και αλληλε- 
πιδρούν μεταξύ τους ώστε να παράγονται τα επιμέρους 
και τα συνολικά αποτελέσματα της λειτουργίας του Συ¬ 
στήματος. Η δομή του Εσωτερικού Συστήματος Διασφά¬ 
λισης Ποιότητας (Ε.Σ.Δ.Π.) αποτυπώνεται αναλυτικά στο 
εγχειρίδιο ποιότητας. 

Οι διεργασίες είναι οι οργανικές ενότητες του Συστή¬ 
ματος, οι οποίες περιγράφονται στο Εσωτερικό Σύστημα 
Διασφάλισης Ποιότητας (Ε.Σ.Δ.Π.), προσλαμβάνουν τα 
οικεία εισερχόμενα ποσοτικά και ποιοτικά δεδομένα του 
Ιδρύματος και αποδίδουν αντίστοιχα ή σχετικά με τη 
διεργασία αποτελέσματα. 

Η διαδικασία είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, στάδια και λήξη. 

Η οδηγία εργασίας είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίησή της. 

Η τεκμηρίωση κάθε διεργασίας υλοποιείται από τα 
αναγκαία έγγραφα και αρχεία σε ηλεκτρονική ή/και 
έντυπη μορφή. 

Μέσα αξιολόγησης της διεργασίας: Τα αποτελέσματα 
της διεργασίας μπορούν να αξιολογούνται με τη χρή¬ 
ση δεικτών οι οποίοι προσδιορίζονται στο πλαίσιο του 


εγχειριδίου ποιότητας του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος (Κογ 
ΡθίΤοπτωηεθ Ιπάίε3ΐθΓ5 ΚΡΙ'5 - Δείκτες Επιδόσεων). 

Ειδικότερα, στο εγχειρίδιο ποιότητας, το οποίο συ- 
ντάσσεται, αναθεωρείται από την ΜΟΔΙ Π και εγκρίνε- 
ται από τη Σύγκλητο του Ιδρύματος, όποτε αυτό κρί- 
νεται αναγκαίο, περιλαμβάνονται όλες οι διεργασίες 
του Εσωτερικού Συστήματος Διασφάλισης Ποιότητας 
(Ε.Σ.Δ.Π.). Ενδεικτικά, ως διεργασίες ή και διαδικασίες 
του Εσωτερικού Συστήματος Διασφάλισης Ποιότητας 
(Ε.Σ.Δ.Π.) του Χαροκοπείου Πανεπιστημίου, αναφέρονται 
οι ακόλουθες: 

α) Πολιτική του Ιδρύματος για τη διασφάλιση ποιότητας, 
β) Θέσπιση στόχων διασφάλισης της ποιότητας, 
γ) Διάθεση και διαχείριση αναγκαίων πόρων, 
δ) Εσωτερική αξιολόγηση των προγραμμάτων σπου¬ 
δών και του Εσωτερικού Συστήματος Διασφάλισης Ποι¬ 
ότητας (Ε.Σ.Δ.Π.). 

ε) Σχεδιασμός, έγκριση και αναθεώρηση προγραμμά¬ 
των σπουδών. 

στ) Παρακολούθηση του διδακτικού, ερευνητικού και 
διοικητικού έργου. 

ζ) Συλλογή και ανάλυση δεδομένων ποιότητας, 
η) Δημοσιοποίηση πληροφοριών, 
θ) Εξωτερική αξιολόγηση: πιστοποίηση/επαναπιστο- 
ποίηση των προγραμμάτων σπουδών και του Εσωτε¬ 
ρικού Συστήματος Διασφάλισης Ποιότητας (Ε.Σ.Δ.Π.). 

ι) Συμμετοχή σε διεθνείς βάσεις δεδομένων και λίστες 
κατάταξης (ΡθηΚίης)). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2018 
Η Πρύτανης 
ΜΑΡΙΑ ΝΙΚΟΛΑΪΔΗ 


Αριθμ. 615.α (4) 

Αποζημίωση υπερωριακής απασχόλησης, καθώς 
και νυχτερινής εργασίμων ημερών και ημερήσιας 
ή νυχτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Νοσοκομείου 
ΓΕΝΙΚΟ ΝΟΣΟΚΟΜΕΙΟ ΖΑΚΥΝΘΟΥ «ΑΓΙΟΣ ΔΙΟ¬ 
ΝΥΣΙΟΣ», μόνιμων και ιδιωτικού δικαίου, για το 
έτος 2018. 

Η ΔΙΟΙΚΗΤΡΙΑ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΖΑΚΥΝΘΟΥ 

Έχοντας υπόψη: 

1. Τις διατάξεις του ισχύοντος οργανισμού του Νοσο¬ 
κομείου (υπουργική απόφαση Υ4α/134306/11 /10-4-2012 
ΦΕΚ 1159/2012). 

2. Τις διατάξεις του άρθρου 20 του ν. 4354/2015 
(ΦΕΚ 176 τ.Α'). 

3. Την υπ αριθμό Γ4β/Γ.Π.οικ.95854/27-12-2017 κοινή 
υπουργική απόφαση «Καθιέρωση με αμοιβή υπερωρι- 

ακής,νυχτερινής και εξαιρέσιμων ημερών εργασίας του 
μόνιμου προσωπικού καιτου προσωπικού με σχέση ερ¬ 
γασίας ιδιωτικού δικαίου των Νοσοκομείων του ΕΣΥ, ανά 
Υγειονομική Περιφέρεια» (ΦΕΚ4863/Β'). 

4. Την υπ' αριθμό 678/26-1-2018 απόφαση του Διοι¬ 
κητή της 6ης ΥΠΕ με την οποία κατανεμήθηκε στο Νο¬ 
σοκομείο μας ποσό 252.500,00 € για την αμοιβή υπερω- 
ριακής, νυχτερινής και εξαιρέσιμων ημερών εργασίας 
του μόνιμου και με σχέση εργασίας ιδιωτικού δικαίου 
προσωπικού. 

5. Το γεγονός ότι οι ανάγκες του Νοσοκομείου σε 
προσωπικό είναι αυξημένες λόγω συνταξιοδοτήσεων, 
μετατάξεων-μετακινήσεων, αδειών ανατροφής τέκνου, 
λήψης κανονικών αδειών, οφειλόμενων ημερών αργίας 
και το υπάρχον δυναμικό υποχρεώνεται να εργάζεται 
υπερωριακά καθημερινές και εξαιρέσιμες ημέρες, προ- 
κειμένου να εξυπηρετηθεί η εύρυθμη λειτουργία του 
Νοσοκομείου. 

6. Το γεγονός ότι η σχετική δαπάνη έχει συμπεριληφθεί 
στον προϋπολογισμό του έτους 2018 του Γ.Ν. Ζακύνθου, 
αποφασίζουμε: 

Την έγκριση καταβολής αποζημίωσης για υπερωριακή 
εργασία απογευματινών ωρών, νυκτερινή εργασία πέραν 
της υποχρεωτικής, εργασία ημερήσια ή νυκτερινή κατά 
τις Κυριακές και εξαιρέσιμες ημέρες πέραν της υποχρεω¬ 
τικής και προς συμπλήρωση αυτής, έτους 2018, ως εξής: 


Ετησία 

Δαπάνη 

ΚΑΕ 

Αριθμ. 

ωρών 

Αρ. Ατόμων 

252.500,00 

0261,0263 

110.000 

130 


Από την παρούσα απόφαση προκαλείται δαπάνη 
ύψους 48,000,00 € (συμπεριλαμβανομένων και των ερ- 
γοδοτικών εισφορών για το έτος 2018 που θα καλυφθεί 
από τις πιστώσεις των ΚΑΕ0261,0263,0561,0563,0565, 
0567,0568 του οικείου προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 26 Ιανουάριου 2018 
Η Διοικήτρια 
ΔΕΣΠΟΙΝΑ ΤΣΑΡΙΔΟΥ 


Αριθμ. 615.β _ (5) 

Αποζημίωση εφημεριών επιστημονικού προσω¬ 
πικού του Νοσοκομείου ΓΕΝΙΚΟ ΝΟΣΟΚΟΜΕΙΟ 
ΖΑΚΥΝΘΟΥ «ΑΓΙΟΣ ΔΙΟΝΥΣΙΟΣ», για το έτος 
2018. 

Η ΔΙΟΙΚΗΤΡΙΑ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΖΑΚΥΝΘΟΥ 

Έχοντας υπόψη: 

1. Τις διατάξεις του ισχύοντος οργανισμού του Νοσο¬ 
κομείου (υπουργική απόφαση Υ4α/134306/11/10-4-2012 
ΦΕΚ 1159/2012). 

2. Τις διατάξεις του άρθρου 20 του ν. 4354/2015 
(ΦΕΚ 176 τ.Α'). 

3. Την υπ'αριθμό Γ4β/Γ.Π.οικ.95850/27-12-2017 κοινή 
υπουργική απόφαση «Εφημερίες Χημικών, Βιοχημικών, 
Κλινικών Χημικών, Βιολόγων, Φαρμακοποιών - Νοσοκο¬ 
μειακών Φαρμακοποιών, Ψυχολόγων, Φυσικών Νοσοκο¬ 
μείων - Ακτινοφυσικών και Κτηνιάτρων των Νοσοκομεί¬ 
ων του ΕΣΥ, ανά Υγειονομική Περιφέρεια» (ΦΕΚ4863/Β'). 

4. Την υπ'αριθμό 677/26-1-2018 απόφαση του Διοικη¬ 
τή της 6ης ΥΠΕ με την οποία κατανεμήθηκε στο Νοσο¬ 
κομείο ποσό 7.500,00 € για την αμοιβή εφημέριων του 
επιστημονικού προσωπικού του Γ.Ν. Ζακύνθου. 

5. Το γεγονός ότι η σχετική δαπάνη έχει συμπεριληφθεί 
στον προϋπολογισμό του έτους 2018 του Γ.Ν. Ζακύνθου, 
αποφασίζουμε: 

Την έγκριση καταβολής εφημέριων στο επιστημονικό 
προσωπικό του Νοσοκομείου έτους 2018, ως εξής: 


Ετησία 

Δαπάνη 

ΚΑΕ 

Αριθμ. 

εφημέριων 

Αρ. Ατόμων 

7.500,00 

0261,0263 

180 

3 


Από την παρούσα απόφαση προκαλείται δαπάνη 
ύψους 7,500,00 € (συμπεριλαμβανομένων και των ερ- 
γοδοτικών εισφορών),για το έτος 2018 που θα καλυφθεί 
από τις πιστώσειςτων ΚΑΕ 0261,0263,0561,0563,0565, 
0567,0568 του οικείου προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 26 Ιανουάριου 2018 
Η Διοικήτρια 
ΔΕΣΠΟΙΝΑ ΤΣΑΡΙΔΟΥ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























